5 หุ้นเด่นอิงปัจจัยการกลับมาเปิดเศรษฐกิจ
19 กันยายน 2564

5 หุ้นเด่นอิงปัจจัยการกลับมาเปิดเศรษฐกิจ
เราคาดว่าบริษัทเหล่านี้จะได้ประโยชน์จากการฟื้นตัวหลังวิกฤติโควิด-19 ซึ่งมีแรงหนุนมาจากการผ่อนปรนมาตรการล็อกดาวน์และการกลับมาเปิดพรมแดน และคาดว่าหุ้นในธีมนี้จะมีกำไรที่ฟื้นตัวขึ้นตั้งแต่ไตรมาส 4/2564 เป็นต้นไป
BBL (“ซื้อ” เป้าหมาย 150 บาท)
เราคาดว่ากำไรสุทธิปี 2564 จะฟื้นตัวขึ้นอย่างมีนัยสำคัญถึง 50% มาอยู่ที่ 2.58 หมื่นลบ. หนุนจาก 1) การรวมกิจการ Permata ในประเทศอินโดนีเซียเต็มปี 2) สัดส่วนต้นทุนต่อรายได้ที่ลดลงจากการรวมต้นทุนของ Permata และการควบคุมต้นทุนอย่างเข้มงวดของธนาคาร 3) ค่าใช้จ่ายสำรองหนี้สูญ (credit cost) ที่คาดจะลดลงมาอยู่ที่ 110bps ในปี 2564 จาก 141bps ในปี 2563 ขณะที่คาดว่า coverage ratio จะยังอยู่ในระดับสูงที่ 168% ในปี 2564 เราคาดว่าปริมาณสินเชื่อจะเติบโตช้าลงในปี 2564 แต่จะเป็นปัจจัยหนุนการเติบโตที่สำคัญในช่วงฟื้นตัวขึ้นในปี 2565-66
ธปท. ออกมาตรการหลายรายการเพื่อช่วยเหลือการปรับโครงสร้างหนี้สินในระยะยาวควบคู่ไปกับการขยายระยะเวลาค่าธรรมเนียม FIDF ที่ 23bps ออกไปถึงปี 2565 BBL จะเป็นผู้ได้ประโยชน์มากที่สุดจากดอกเบี้ยค้างรับที่อยู่ในระดับต่ำและฐานเงินฝากระดับสูง
เราคงคำแนะนำ “ซื้อ” ด้วยราคาเป้าหมายที่ 150 บาท BBL เป็นหนึ่งในหุ้นเด่นของเราในกลุ่มธนาคารจาก 1) คุณภาพสินทรัพย์ที่ปลอดภัย 2) กำไรสุทธิที่ฟื้นตัวขึ้นตังแต่ปี 2564 ซึ่งเร็วกว่าธนาคารบางแห่ง 3) capital ratio ที่แข็งแกร่งและ 4) มูลค่าหุ้นที่ถูกโดยซื้อขายด้วย PBV ที่ 0.4 เท่า ในปี 2564 ซึ่งเป็นระดับต่ำที่สุดเมื่อเปรียบเทียบกับของธนาคารพาณิชย์ขนาดใหญ่
MAKRO (“ซื้อ” เป้าหมาย 46.50 บาท)
SSSG ของ MAKRO ทรงตัวในเดือน ก.ค. ผลจากวิกฤติโควิด-19 ระลอกใหม่ อย่างไรก็ดี SSSG เดือน ส.ค. คาดจะติดลบจากการยกระดับมาตรการล็อกดาวน์ อย่างไรก็ดี เราคงมุมมองบวกต่อ SSSG ของ MAKRO จะทรงตัว และทนแรงเสียดทานจากสถานการณ์ปัจจุบันได้มากกว่าคู่แข่ง
MAKRO จะเข้าซื้อโลตัสผ่านการทำ share swap ภายในกลุ่ม CP ด้วยมูลค่าทั้งสิ้น 2.18 แสนลบ. เรามีมุมมองระมัดระวังในระยะสั้น แต่มองบวกมากขึ้นในระยะยาว ภายหลังจากการทำธุรกรรมในครั้งนี้จะมีการควบรวมงบการเงินระหว่าง MAKRO และโลตัสแล้วเสร็จภายในสิ้นเดือน ต.ค. ซึ่งในช่วงปีปกติ (ไม่มีการล็อกดาวน์และผลกระทบจากสถานการณ์โควิด-19) เราคาดว่ารายได้และกำไรสุทธิของ MAKRO จะปรับเพิ่มขึ้นมากกว่าปัจจุบันเป็นเท่าตัว ขณะที่คาดว่ากำไรต่อหุ้น (EPS) จะโตขึ้นราว ๆ 5-15% จากผลกระทบของ share dilution อย่างไรก็ตาม เรายังมีมุมมองเชิงระมัดระวังต่อภาพรวมกำไรในระยะสั้น เพราะผลการดำเนินงานของโลตัสได้รับผลกระทบจากการล็อกดาวน์ ทั้งยังมีค่าใช้จ่ายทางการเงินก้อนใหญ่ราว 6.7 พันลบ. และค่าใช้จ่ายในช่วงการเปลี่ยนผ่านที่คาดว่าจะเกิดขึ้นอย่างต่อเนื่องในช่วง 1-2 ปี แต่ในแง่ดีคือมีโอกาสที่จะสร้างประโยชน์ร่วมกัน (synergy) ในรูปแบบของการแชร์ฐานลูกค้า (B2B และ B2C) โอกาสในการก้าวสู่ผู้เล่นระดับภูมิภาค ความประหยัดต่อขนาด (economies of scale) บนแพลตฟอร์ม O2O และการปฏิรูปธุรกิจดิจิทัล ที่คาดว่าจะช่วยสร้างมูลค่าส่วนเพิ่มให้กับบริษัทฯ ได้ในระยะกลางถึงยาว
คำแนะนำ “ซื้อ” MAKRO ด้วยราคาเป้าหมายสิ้นปี 2565 ที่ 46.5 บาท โดยราคาเป้าหมายของเราอิง PER เฉลี่ยปี 2566 ที่ 26.5 เท่า สอดคล้องกับค่าเฉลี่ย PER ล่วงหน้า 12 เดือนของ MAKRO
CPN (“ซื้อ” เป้าหมาย 58.50 บาท)
มาตรการผ่อนปรนดังกล่าวจะทำให้กำไรสุทธิของ CPN ใน 3Q64 แม้จะอ่อนแรงลงแต่ก็จะไม่ตกลงไปต่ำกว่าจุดต่ำสุดในช่วง 2Q63 มากนัก ซึ่งขณะนั้นห้างทุกแห่งถูกสั่งล็อคดาวน์นานกว่าเดือนครึ่ง แต่การล็อคดาวน์ในครั้งนี้ CPN ยังมีพื้นที่เช่า 38% จากพื้นที่ทั้งหมดสามารถให้บริการได้ แต่ CPN ยังต้องให้ส่วนลดค่าเช่าในอัตราที่สูงอยู่จาก 2Q64 ซึ่งต่างจากการลดมากระทันหันจากไตรมาส 1Q63 ถึง 2Q63 นอกจากนี้ การกลับมาเปิดทำการตั้งแต่วันที่ 1 ก.ย. มีมาตรการเสริมให้ร้านอาหารในพื้นที่ที่มีอากาศถ่ายเทสามารถดำเนินการได้ 75% ส่วนร้านอาหารในห้างหรือพื้นที่ปรับอากาศอนุญาตให้เปิดได้ 50% จนถึง 20.00 น. ทั้งนี้ ไม่อนุญาตให้จำหน่ายเครื่องดื่มแอลกอฮอล์ ซึ่งต่างจากช่วงอนุญาตให้กลับมาเปิดได้ใน 2Q63 ที่ไม่มีข้อกำหนดเสริมในประเด็นเหล่านี้
ขณะที่ CPN ได้พยายามรักษาสมดุล/บรรเทาผลกระทบจากสถานการณ์โควิด-19 ที่เกิดขึ้นกับผู้มีส่วนได้เสียทั้งหมดของบริษัทฯ ทาง CPN ก็ได้มอบส่วนลดค่าเช่าและเครื่องมือทางการตลาดต่างๆ เพื่อช่วยเหลือผู้เช่า และดำเนินมาตรการลดต้นทุนและการคุมกระแสเงินสดอย่างเข้มงวดเพื่อลดผลกระทบจากการสูญเสียรายได้ที่จะไปกระทบผู้ถือหุ้นของบริษัทฯ และ CPN ก็ยังศึกษาการลงทุนใหม่ๆ อย่างต่อเนื่องไปพร้อมกันๆ โดยโครงการและการลงทุนใหม่ที่ประกาศไปแล้วจะยังเปิดตัวและเดินหน้าลงทุนตามแผนการเดิม เช่น โครงการศรีราชา/อยุธยาในช่วงเดือน ก.ย./ต.ค. โครงการในจันทบุรีในไตรมาส 2/2565 และดุสิต เซ็นทรัล พาร์คในปี 2566 นอกเสียจากสถานการณ์โควิด-19 ยังรุนแรงในช่วงที่จะเปิดตัวโครงการ ส่วนข้อตกลงในการเข้าซื้อ SF ก็ยังคงเดิมไม่เปลี่ยนแปลง โดยบริษัทฯ มีแผนการเพิ่มมูลค่าสินทรัพย์ของ SF ทั้งในส่วนของโครงการที่มีอยู่และที่ดินเปล่า ซึ่งท่าทีดังกล่าวแสดงให้เห็นถึงพันธกิจต่อการเติบโตในระยะยาวของ CPN
คำแนะนำ “ซื้อ” สำหรับหุ้น CPN ตามราคาเป้าหมายเดิมในกลางปี 65 ที่ 58.5 บาท โดยแม้ว่า CPN จะได้รับผลประโยชน์จากการเปิดห้างได้อีกครั้ง แต่เราก็ยังไม่ปักใจเชื่อว่าจะเป็นผลบวกต่อภาพรวมทั้งหมดเนื่องจากจำนวนยอดติดเชื้อยังคงสูงอยู่ เราเชื่อว่าผลประกอบการจากการกลับมาเปิดห้างได้ในระยะกลางจะดีขึ้นก็ต่อเมื่ออัตราการฉีดวัคซีนนั้นสูงพอจะสร้างภูมิคุ้มกันหมู่ได้ นอกจากนี้ การลงทุนและโครงการใหม่ ๆ มีศักยภาพที่จะสร้างการเติบโตและสร้างมูลค่าเพิ่มให้แก่บริษัทฯได้
PTT (“ถือ” เป้าหมาย 40 บาท)
คาดกำไรไตรมาส 3/2564 จะชะลอตัวลง QoQ เราคาดว่ากำไรสุทธิของ PTT ในไตรมาส 3/2564 จะลดลงอย่างมาก QoQ จากกำไรที่ปรับลดลงทั้งในส่วนของ PTT เองและบริษัทฯ ย่อยที่สำคัญ โดยสถานการณ์โควิดระลอก 3 ในไทยที่จะส่งผลกระทบต่ออุปสงค์ก๊าซและน้ำมันในประเทศจะกลายเป็นปัจจัยฉุดกำไรของ OR และธุรกิจท่อส่งก๊าซและ GSP ของ PTT ลง ขณะที่กำไรของธุรกิจปิโตรเคมีและโรงกลั่นทั้งหมดจะถูกฉุดลงจากอัตรากำไรเคมีภัณฑ์/ค่าการกลั่นที่ลดลง และกำไรสต็อกน้ำมันที่ลดลง รวมถึงผลขาดทุนจากอัตราแลกเปลี่ยน (FX) ที่อาจเพิ่มขึ้น
ด้วยการที่กำไรในครึ่งแรกของปี 2564 อยู่ที่ 5.72 หมื่นลบ. โตขึ้น 444% YoY และคิดเป็น 59% ต่อประมาณการทั้งปี จึงทำให้ประมาณการกำไรทั้งปี 2564 ของเรามีความเสี่ยงที่ค่อนไปทาง downside มากกว่า upside
คำแนะนำ “ถือ” ด้วยราคาเป้าหมายกลางปี 2565 ที่ 40 บาท คำแนะนำของเราอิงจากทิศทางกระแสเงินสดอิสระ (FCF) และกำไรที่แข็งแกร่งในปี 2564-65 อีกทั้ง downside ต่อราคาปิดล่าสุดจะค่อนข้างจำกัด เพราะซื้อขายกันในระดับต่ำที่ PBV 1.02 เท่าในปี 2564 หรือ -1.0SD ต่อค่าเฉลี่ย 10 ปีแล้ว ดังนั้น เราจึงยังคงคำแนะนำ “ซื้อ” PTT ด้วยราคาเป้าหมายกลางปี 2565 ที่ 40 บาท อิงวิธีรวมส่วนธุรกิจ (SOTP)
AWC (“ซื้อ” เป้าหมาย 6.55 บาท)
เราคาดว่าบริษัทฯ จะรับรู้ผลขาดทุนมากขึ้นในไตรมาส 3/2564 เทียบกับ -646 ลบ. ในไตรมาส 2/2564 หลังรัฐบาลออกมาตรการล็อกดาวน์และมีคำสั่งห้ามเที่ยวบินในประเทศรับส่งผู้โดยสารในพื้นที่สีแดงเข้ม ดังนั้น เราจึงคาดว่าอัตราการเข้าพัก (OCR) ของธุรกิจโรงแรมจะลดลงขณะที่คาดธุรกิจค้าปลีกจะได้รับผลกระทบจากอัตราค่าเช่าที่ลดลงเพราะเราคาดว่า AWC จะออกส่วนลดค่าเช่าพื้นที่ให้กับผู้เช่าพื้นที่ในช่วงล็อกดาวน์ เราคาดว่าธุรกิจค้าปลีกจะยังแข็งแกร่งเพราะได้รับผลกระทบจากวิกฤติโควิด-19 และมาตรการล็อกดาวน์ของรัฐบาลน้อยกว่าธุรกิจโรงแรมและค้าปลีก
เราคาดว่ากำไรไตรมาส 4/2564 จะปรับดีขึ้น QoQ จากการกลับมาให้บริการเที่ยวบินในประเทศ ขณะที่จะมีการขยายโครงการ sandbox ไปยังจังหวัดอื่น ๆ มากขึ้น ซึ่งคาดว่าจะเป็นผลดีกับ AWC เพราะมีสัดส่วนกิจการที่เกี่ยวข้องกับการท่องเที่ยวในประเทศ 100%
คำแนะนำ “ซื้อ” AWC ด้วยราคาเป้าหมายที่ 6.55 บาทอิงวิธี SOTP เราใช้วิธี DCF สำหรับการคำนวณมูลค่า AWC โดยใช้ WACC ที่ 6.9% และอัตราเติบโตสุดท้ายที่ 3% แม้เราคาดว่าจะเห็นบรรยากาศการลงทุนเชิงลบต่อ AWC จากสถานการณ์โควิด-19 ที่ยาวนานและมาตรการของรัฐบาล แต่เราคงมุมมองบวกต่อ AWC จากสถานะการเงินที่แข็งแกร่งขณะที่เราคาดว่าธุรกิจพาณิชย์จะยังมีแรงเสียดทานที่ดีและจะเป็นปัจจัยหลักที่ช่วยหนุนการเติบโตของรายได้ในช่วงวิกฤติโรคระบาดเช่นนี้
เปิดพอร์ตลงทุน >> https://bit.ly/3eC98sz
KS #KSecurities #Strategy #Reopening
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp